
PROJEKTS uz 09.09.2026.

vēlamais datums izskatīšanai: Attīstības komitejā 09.09.2026
domē: 24.09.2026.
sagatavotājs: Guna Smilga 
ziņotājs: Guna Smilga 

	LĒMUMS	
Ādažos, Ādažu novadā
				
2026. gada 24. septembrī 					Nr.«DOKREGNUMURS»	


Par zemes ierīcības projekta apstiprināšanu zemes vienībām 
Plostnieku ielā 4 un Plostnieku ielā 6, Ādažos

Ādažu novada pašvaldības dome izskatīja sabiedrības ar ierobežotu atbildību “NEKUSTAMO ĪPAŠUMU SERVISS” (reģistrācijas Nr. 50003481761, juridiskā adrese Skolas: iela 27-17, Rīga, LV-1010, e-pasts: nis@inbox.lv) sertificētās personas zemes ierīcības darbu veikšanā Inta Ābula (sertifikāta Nr. AA0027) 18.08.2026. iesniegumu (turpmāk - Iesniegums, reģistrēts 20.08.2026. ar Nr. ĀNP/1-11-1/26/4893) ar lūgumu apstiprināt zemes ierīcības projektu zemes vienību ar kadastra apzīmējumu 8044 010 0018 un 8044 010 0100 robežu pārkārtošanai un sadalei. 
Izvērtējot ar iesniegumu saistītos apstākļus, tika konstatēts:
1. Ādažu novada pašvaldības dome 28.05.2026. pieņēma lēmumu Nr.188 "Par zemes ierīcības projekta uzsākšanu zemes vienībām Plostnieku iela 4 un Plostnieku iela 6, Ādažos", atļaujot izstrādāt zemes ierīcības projektu, lai sadalītu zemes vienību Plostnieku iela 6, Ādaži, kadastra apzīmējums 80440100100, 33700 m2 platībā un atdalīto daļu aptuveni 4780 m2 platībā, vairāk vai mazāk, cik izrādīsies pēc zemes ierīcības projekta izstrādes, apvienotu ar zemes vienību Plostnieku iela 4, Ādaži, kadastra apzīmējums 80440100018.
2. Atbilstoši Nekustamā īpašuma valsts kadastra informācijas sistēmas datiem zemes vienībai, kadastra apzīmējums 8044 010 0018, 0,9227 ha platībā un zemes vienībai kadastra apzīmējums 8044 010 0100, 3,3700 ha platībā noteikts nekustamā īpašuma lietošanas mērķis ar kodu 1001- Rūpnieciskās ražošanas uzņēmumu apbūve. 
3. Zemes ierīcības projekts paredz šādus risinājumus: 
3.1. no zemes vienības ar kadastra apzīmējumu 80440100100, 33370 m2 platībā (turpmāk- Zemes vienība Nr.2), atdalīt zemes vienību 4300 m2 platībā; 
3.2. atdalīto zemes vienību 4300 m2 platībā pievienot zemes vienībai ar kadastra apzīmējumu 80440100018, kuras platība ir 9227 m2, izveidojot zemes vienību 13527 m2 platībā (turpmāk- Zemes vienība Nr.1);
3.3. no zemes vienības ar kadastra apzīmējumu 8044 010 0100, 33370 m2 platībā atdalīt zemes vienību 0,001 ha platībā, kas atrodas Plostnieku ielas sarkanajās līnijās. 
4. Projektētā Zemes vienība Nr.1, 1,3527 ha platībā ar kadastra apzīmējumu 80440100541, ir apbūvēta - uz tās atrodas inženierbūve, un tai saskaņā ar Ādažu novada teritorijas plānojumu noteiktais funkcionālais zonējums ir Rūpnieciskās apbūves teritorija (R). 
5. Projektētā Zemes vienība Nr.2, 2,93 ha platībā ar kadastra apzīmējumu 80440100542, ir apbūvēta, uz tās atrodas inženierbūves, un tai saskaņā ar Ādažu novada teritorijas plānojumu noteiktais funkcionālais zonējums ir Rūpnieciskās apbūves teritorija (R) un Ūdeņu teritorija (Ū). 
6. Projektētā Zemes vienība Nr.3, 0,01 ha platībā ar kadastra apzīmējumu 80440100543, nav apbūvēta, atrodas Plostnieku ielas sarkanajās līnijās un tai saskaņā ar Ādažu novada teritorijas plānojumu noteiktais funkcionālais zonējums ir Transporta infrastruktūras teritorija (T). 
7. Nav nepieciešama iesniegtā zemes ierīcības projekta pilnveidošana vai noraidīšana. 
8. Pašvaldību likuma 4. panta pirmās daļas 15. punkts un 10. panta pirmās daļas 21. punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos.
9. Teritorijas attīstības plānošanas likuma 12. panta trešā daļa noteic, ka vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu.
10. Zemes ierīcības likuma 19. pants noteic, ka zemes ierīcības projektu un tā grozījumus apstiprina vietējā pašvaldība, izdodot administratīvo aktu. 
11. Ministru kabineta 02.08.2016. noteikumi Nr. 505 "Zemes ierīcības projekta izstrādes noteikumi" 26. punkts un 28.punkts noteic, ka pēc projekta saņemšanas apstiprināšanai vietējā pašvaldība izdod administratīvo aktu par projekta apstiprināšanu vai noraidīšanu, norādot vai pielikumā pievienojot informāciju par tās zemes vienības kadastra apzīmējumu, kurai izstrādāts projekts, un projekta grafiskās daļas rekvizītus (attiecīgā zemes ierīkotāja vārdu, uzvārdu, datumu un laiku, kad tas minēto dokumentu ir parakstījis) vai projekta grafiskās daļas kopiju, un, ja projektu apstiprina, vietējā pašvaldība pieņem uz projektētajām zemes vienībām attiecināmus lēmumus, tostarp lēmumu par: adreses piešķiršanu, ja pēc zemes ierīcības darbiem paredzēts izveidot jaunu adresācijas objektu; nekustamā īpašuma lietošanas mērķu noteikšanu vai maiņu.
12. Ministru kabineta 29.06.2021. noteikumi Nr. 455 "Adresācijas noteikumi" 9.punkts un 15.punkts noteic, ka pašvaldībai bez personas piekrišanas, izvērtējot konkrēto situāciju, ir tiesības piešķirt adresi, ja adrese adresācijas objektam nav piešķirta, un pilsētu un ciemu teritoriju daļās, kur ir ielas, apbūvei paredzētajai zemes vienībai vai ēkai piešķir numuru ar piesaisti ielas nosaukumam.
13. Ministru kabineta 20.06.2006. noteikumi Nr. 496 "Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība" noteic:
· 2. punkts - nekustamā īpašuma lietošanas mērķi atbilstoši detālplānojumam, lokālplānojumam, vietējās pašvaldības teritorijas plānojumam vai normatīvajos aktos noteiktajā kārtībā uzsāktai zemes vai būves pašreizējai izmantošanai kadastrālās vērtēšanas vajadzībām nosaka: zemes vienībai un plānotai (projektētai) zemes vienībai; zemes vienības daļai vai plānotai (projektētai) zemes vienības daļai,
· 5. punkts - nosakot vai mainot lietošanas mērķi nosaka vai maina lietošanas mērķim piekrītošo zemes platību,
· 6. punkts - lietošanas mērķim piekrītošo zemes platību pilsētās nosaka kvadrātmetros, bet lauku apvidos – hektāros,
· 16.1. apakšpunkts - lietošanas mērķi nosaka, ja tiek izveidota jauna zemes vienība vai zemes vienības daļa,
· 18. punkts - lietošanas mērķa noteikšanu vai maiņu šo noteikumu 16. vai 17. punktā minētajos gadījumos mēneša laikā ierosina nekustamā īpašuma īpašnieks, vai, ja tāda nav - tiesiskais valdītājs, valsts vai vietējās pašvaldības zemei - tās lietotājs vai, ja tāda nav, - nomnieks vai apbūves tiesīgais. Lietošanas mērķa noteikšanu vai maiņu var ierosināt arī attiecīgā valsts vai pašvaldības institūcija,
· 23. punkts noteic, ka neapbūvētai apbūves zemes vienībai (zemes vienības daļai) funkcionālās zonas lietošanas mērķi nosaka vai maina atbilstoši detālplānojumā, lokālplānojumā vai vietējās pašvaldības teritorijas plānojumā norādītajai plānotajai (atļautajai) izmantošanai, ievērojot šo noteikumu 7. un 8. pielikumu. 
14. Atbilstoši Valsts zemes dienesta Adrešu reģistra departamenta ieteikumiem, lemjot par adrešu maiņu vai piešķiršanu adresācijas objektiem, ir lietderīgi vienlaikus izvērtēt un likvidēt, kur nepieciešams, arī īpašumu nosaukumus, lai neveidotos situācija, kad īpašuma nosaukums atšķiras no adreses.
Pamatojoties uz Pašvaldību likuma 4. panta pirmās daļas 15. punktu un 10. panta pirmās daļas 21. punktu, Teritorijas attīstības plānošanas likuma 12. panta trešo daļu, Zemes ierīcības likuma 19. pantu, Ministru kabineta 02.08.2016. noteikumu Nr. 505 "Zemes ierīcības projekta izstrādes noteikumi" 26. un 28. punktu, Ministru kabineta 20.06.2006. noteikumu Nr. 496 "Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība" 2., 5., 6., 16.1, 18., 23. punktu, Ministru kabineta 29.06.2021. noteikumu Nr. 455 "Adresācijas noteikumi" 9. un 15. punktu, Valsts valodas centra 08.09.2026 . atzinumu Nr. 1-16.1/501, kā arī domes Attīstības komitejas 09.09.2026. atzinumu, Ādažu novada pašvaldības dome
NOLEMJ:
1. Apstiprināt sertificētas personas zemes ierīcības darbu veikšanā Inta Ābula (sertifikāta Nr. AA0027) izstrādāto zemes ierīcības projektu zemes vienības Plostnieku ielā 6, Ādaži, kadastra apzīmējums 80440100100, sadalīšanai un vienas daļas apvienošanai ar zemes vienību Plostnieku ielā 4, Ādaži, kadastra apzīmējums 80440100018. 
2. Zemes vienībai Nr.1 ar kadastra apzīmējumu 80440100541 saglabāt adresi Plostnieku iela 4, Ādaži, Ādažu nov., LV-2164 (adreses klasifikatora kods 104602324).
3. Zemes vienībai Nr.2 ar kadastra apzīmējumu 80440100542 saglabāt adresi Plostnieku iela 6, Ādaži, Ādažu nov., LV-2164 (adreses klasifikatora kods 103128831).
4. Zemes vienību Nr.3 ar kadastra apzīmējumu 80440100543 atdalīt atsevišķā nekustamajā īpašumā ar nosaukumu “Plostnieku ielas starpgabals”, Ādaži, Ādažu nov., LV-2164.
5. Likvidēt nekustamā īpašuma ar kadastra Nr. 80440100018 nosaukumu "Ripieni".
6. Likvidēt nekustamā īpašuma ar kadastra Nr. 80440100100 nosaukumu "Kristbergi".
7. Zemes vienībām noteikt nekustamā īpašuma lietošanas mērķus atbilstoši tabulā norādītajam:
	Zemes vienības Nr.
	Darbība 
	Kadastra apzīmējums 
	Platība,
m2
	Nekustamā īpašuma lietošanas mērķis 

	1.
	Noteikt 
	80440100541
	12737
	1001 – Rūpnieciskās ražošanas uzņēmumu apbūve

	
	
	
	790
	0302-Fizisko un juridisko personu īpašumā vai lietošanā esošo ūdeņu teritorijas 

	2.
	Noteikt 
	80440100542
	2930
	1001 – Rūpnieciskās ražošanas uzņēmumu apbūve

	3.
	Noteikt 
	80440100543
	100 
	1101 – Zeme dzelzceļa infrastruktūras zemes nodalījuma joslā un ceļu zemes nodalījuma joslā



15. Centrālās pārvaldes Nekustamā īpašuma nodaļai ar šo lēmumu noteiktos nekustamā īpašuma lietošanas mērķus un ar tiem saistīto informāciju tiešsaistes datu pārraides režīmā iesniegt reģistrēšanai Nekustamā īpašuma valsts kadastra informācijas sistēmā. 
16. Centrālās pārvaldes Administratīvajai nodaļai šo lēmumu nosūtīt adresācijas objektu īpašniekiem un Valsts zemes dienestam E-adresē.
17. Pašvaldības izpilddirektora vietniecei veikt lēmuma izpildes kontroli.
18. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.

Pielikumā: 	Zemes ierīcības projekta grafiskā daļa uz 1 lp.



Pašvaldības domes priekšsēdētājs						G. Miglāns 

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
__________________________
 Izsniegt norakstus:
Iesniedzējam : 
sabiedrība ar ierobežotu atbildību “Latvijasmernieks.lv”, juridiskā adrese Skolas iela 27-17, Rīga, LV-1010, e-pasts: nis@inbox.lv.
Adresācijas objektu īpašniekam: 
sabiedrība ar ierobežotu atbildību “SmartControl”, Krastupes iela 8-64, Ādaži, Ādažu nov., LV-2164, e-pasts: girts.teilans@winwood.lv. 
@NĪN
@TPN 
@IDRV
@ADN

Guna Smilga, 26292558
Guna.smilga@adazunovads.lv 

ADAZU NOVADA PASVALDIBA

Gaujas iela 33A, Adazi, Adazu novads, LV-2164, talr. 25151340, 25151341, e-pasts dome@adazunovads.lv




